**RONDELUL UNEI NOI REGINE**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

RONDELUL UNEI NOI REGINE

Sunt sclav al unei noi regine,

Ce-mi dă putere să visez.

Să îi vorbesc nu prea cutez

Şi-atunci îi scriu alexandrine.

În dimineţile senine,

Cu nori pe boltă desenez.

Sunt sclav al unei noi regine

Ce-mi dă putere să visez.

Îmi rup din gând cuvinte pline

De dor, şi-aş vrea să inventez

Un loc ascuns între coline

În care ea mi-e gând şi crez.

Sunt sclav al unei noi regine

Ce-mi dă putere să visez.